Návrh ROZHODNUTIE RADY o pozícii Európskej únie v Spoločnom výbore zriadenom Európsko-stredomorskou dočasnou dohodou o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, pokiaľ ide o zmenu článku 15 ods. 7 protokolu č. 3 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce /* COM/2013/0728 final - 2013/0348 (NLE) */





DÔVODOVÁ SPRÁVA 1. KONTEXT NÁVRHU V článku 15 protokolu č. 3 k dohode o pridružení medzi ES a Organizáciou pre oslobodenie Palestíny (OOP) zmeneného rozhodnutím č. 1/2009 Spoločného výboru ES – PLO z 24. júna 2009[1], sa stanovil zákaz vrátenia cla. V odseku 7 tohto článku sa stanovuje prechodné obdobie, pokiaľ ide o úplné uplatňovanie zákazu vrátenia cla západným brehom Jordánu a pásmom Gazy, a tomuto partnerovi sa poskytuje možnosť schváliť vrátenie cla pre jeho vývozcov alebo hospodárske subjekty počas tohto obdobia. Toto prechodné obdobie uplynulo 31. decembra 209. V článku 15 ods. 7 sa však stanovuje možnosť preskúmať toto ustanovenie na základe spoločnej dohody. Komisia na základe žiadosti PLO navrhla v roku 2010 predĺženie uplatňovania tohto ustanovenia do 31. decembra 2012[2]. Spoločný výbor ES – PLO však toto rozhodnutie nikdy neprijal. Organizácia pre oslobodenie Palestíny písomne požiadala 6. decembra 2012 o nové predĺženie uplatňovania tohto ustanovenia o štvorročné obdobie. V súlade s článkom 39 protokolu č. 3 sa zmeny ustanovení uvedeného protokolu môžu vykonávať na základe rozhodnutia spoločného výboru. Ustanovenie v článku 15 ods. 7 sa zmení znením tohto rozhodnutia. S cieľom zaistiť prehľadnosť, dlhodobú hospodársku predvídateľnosť a právnu istotu pre hospodárske subjekty, ako aj súlad s obdobnými žiadosťami od iných krajín Stredozemia, a s cieľom regularizovať aj obdobie, na ktoré sa vzťahuje návrh Komisie predložený v nadväznosti na prvú žiadosť OOP, sa strany dohodli, že uplatňovanie článku 15 ods. 7 sa predĺži o šesť rokov s účinnosťou od 1. januára 2010. Kým sa toto rozhodnutie oficiálne prijme, dohodlo sa v rámci pracovnej skupiny Pan-Euro-Med, že obsah tohto rozhodnutia sa bude uplatňovať od 1. januára 2010. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácie so zainteresovanými stranami sa uskutočnili v rámci pracovnej skupiny Pan-Euro-Med a Výboru pre colný kódex – sekcie pôvodu výrobkov. Externá expertíza nebola potrebná. Keďže navrhované zmeny sú technickej povahy a netýkajú sa podstaty protokolu o pravidlách pôvodu, ktorý v súčasnosti platí, analýza vplyvu nebola potrebná. 3. PRÁVNE PRVKY NÁVRHU Zmenené ustanovenie o vrátení cla by sa malo uplatňovať so spätnou účinnosťou od 1. januára 2010. Právnym základom pre zmenu tohto ustanovenia je článok 207 ods. 4 prvý pododsek v spojení s článkom 218 ods. 9 Zmluvy o fungovaní Európskej únie. Návrh patrí do výlučnej právomoci Únie. Zásada subsidiarity sa preto neuplatňuje. Navrhovaný nástroj: rozhodnutie Rady. 2013/0348 (NLE) Návrh ROZHODNUTIE RADY o pozícii Európskej únie v Spoločnom výbore zriadenom Európsko-stredomorskou dočasnou dohodou o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, pokiaľ ide o zmenu článku 15 ods. 7 protokolu č. 3 k uvedenej dohode týkajúceho sa vymedzenia pojmu „pôvodné výrobky“ a metód administratívnej spolupráce RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9, so zreteľom na návrh Európskej komisie, keďže: (1) Protokol č. 3 k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane[3], ďalej len „dohoda“, zmenený rozhodnutím Spoločného výboru ES – PLO č. 1/2009 z 24. júna 2009[4], sa týka vymedzenia pojmu „pôvodné výrobky“ a metód administratívnej spolupráce. (2) Článok 15 protokolu č. 3 obsahuje všeobecný zákaz vrátenia cla alebo oslobodenia od cla v prípade nepôvodných materiálov použitých pri výrobe pôvodných výrobkov. V odseku 7 daného článku sa však stanovuje, že do 31. decembra 2009 sa za určitých podmienok môže uplatňovať vrátenie cla alebo čiastočné oslobodenie od cla. (3) Komisia na základe žiadosti OOP navrhla v roku 2010 predlženie uplatňovania článku 15 protokolu č. 3 k dohode do 31. decembra 2012[5]. Spoločný výbor ES – PLO však nikdy toto rozhodnutie neprijal. (4) V záujme prehľadnosti a s cieľom zaistiť dlhodobú hospodársku predvídateľnosť a právnu istotu pre hospodárske subjekty a takisto s cieľom regularizovať obdobie, na ktoré sa vzťahuje návrh Komisie, sa strany dohodli, že uplatňovanie článku 15 ods. 7 sa s účinnosťou od 1. januára 2010 predĺži o šesť rokov. (5) Spoločný výbor zriadený na základe danej dohody by mal v súlade s článkom 39 protokolu č. 3 rozhodnúť o zmene príslušného protokolu zodpovedajúcim spôsobom. (6) Európska únia by teda mala v spoločnom výbore zaujať pozíciu vymedzenú v pripojenom návrhu rozhodnutia, PRIJALA TOTO ROZHODNUTIE: Článok 1 Pozícia, ktorú Európska únia zaujme v Spoločnom výbore zriadenom Európsko – stredomorskou dočasnou dohodou o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny (OOP) v prospech palestínskych orgánov Západného brehu a Pásma Gazy, na druhej strane, pokiaľ ide o zmenu článku 15 ods. 7 protokolu č. 3 týkajúceho sa vymedzenia pojmu „pôvodné výrobky“ a metód administratívnej spolupráce, na účely predĺženia uplatňovania uvedeného ustanovenia, sa vymedzuje v pripojenom návrhu rozhodnutia spoločného výboru. Článok 2 Rozhodnutie spoločného výboru sa uverejní v Úradnom vestníku Európskej únie. V Bruseli Za Radu predseda PRÍLOHA Návrh ROZHODNUTIE SPOLOČNÉHO VÝBORU ES – PLO č. […] z […], ktorým sa mení článok 15 ods. 7 protokolu č. 3 k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, týkajúceho sa vymedzenia pojmu „pôvodné výrobky“ a metód administratívnej spolupráce SPOLOČNÝ VÝBOR, so zreteľom na Európsko-stredomorskú dočasnú dohodu o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, a najmä na článok 39 protokolu č. 3 k tejto dohode, keďže: (1) Článok 15 ods. 7 protokolu č. 3 k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane[6], ďalej len „dohoda“, zmenený rozhodnutím Spoločného výboru ES – PLO č. 1/2009 z 24. júna 2009[7], za určitých podmienok umožňuje vrátenie cla alebo čiastočné oslobodenie od cla alebo poplatkov s rovnocenným účinkom do 31. decembra 2009. (2) Komisia na základe žiadosti OOP navrhla v roku 2010, aby sa uplatňovanie článku 15 protokolu č. 3 k dohode predĺžilo do 31. decembra 2012[8]. Spoločný výbor ES – PLO však nikdy toto rozhodnutie neprijal. (3) V záujme prehľadnosti a s cieľom zaistiť dlhodobú hospodársku predvídateľnosť a právnu istotu pre hospodárske subjekty a takisto s cieľom regularizovať obdobie, na ktoré sa vzťahuje daný návrh Komisie, sa strany dohody dohodli, že uplatňovanie článku 15 ods. 7 protokolu č. 3 k dohode sa s účinnosťou od 1. januára 2010 predĺži o šesť rokov. (4) Protokol č. 3 k dohode by sa preto mal zodpovedajúcim spôsobom zmeniť. (5) Keďže článok 15 ods. 7 protokolu č. 3 k dohode sa prestal uplatňovať 31. decembra 2009, toto rozhodnutie by sa malo uplatňovať od 1. januára 2010, ROZHODOL TAKTO: Článok 1 Posledný pododsek odseku 7 článku 15 protokolu č. 3 k Európsko-stredomorskej dočasnej dohode o pridružení o obchode a spolupráci medzi Európskym spoločenstvom, na jednej strane, a Organizáciou pre oslobodenie Palestíny v prospech palestínskych orgánov Západného brehu a Pásma Gazy, na druhej strane, týkajúceho sa vymedzenia pojmu „pôvodné výrobky“ a metód administratívnej spolupráce, sa nahrádza takto: „Tento odsek sa uplatňuje do 31. decembra 2015 a môže byť preskúmaný na základe vzájomnej dohody.“ Článok 2 Toto rozhodnutie nadobúda účinnosť dňom jeho prijatia. Uplatňuje sa od 1. januára 2010. V […] Za Spoločný výbor predseda […] [1] Ú. v. EÚ L 298, 13.11.2009, s. 1. [2] KOM(2010)166 z 21.4.2010. [3] Ú. v. ES L 187, 16.7.1997, s. 3. [4] Ú. v. EÚ L 298, 13.11.2009, s. 1. [5] KOM(2010)166 z 21.4.2010. [6] Ú. v. ES L 187, 16.7.1997, s. 3. [7] Ú. v. EÚ L 298, 13.11.2009, s. 1. [8] KOM(2010)166 z 21.4.2010.